**Skuodo Bartuvos progimnazijos OPKUS (Olweus programos kokybės užtikrinimo sistemos) planas**

**2021-2022 mokslo metams**

Progimnazijoje mokosi 584 mokiniai (569 Bartuvos progimnazijoje ir 15 Skuodo Bartuvos progimnazijos Lenkimų Simono Daukanto mokyklos-daugiafunkcinio centro skyriuje), dirba 54 mokytojai bei pagalbos mokiniui specialistai ir 27 darbuotojai ne mokytojai (iš viso 81 darbuotojas). Sukomplektuotos naujai atvykusių mokinių 1a, 1b, 1c, 1d, 1e klasės todėl klasės vadovės OPKUS programą įgyvendina nuo pirmųjų ugdymo metų. 1e, 2d, 5d, 7d, 8d, 8e klasėse ugdoma 17 didelių ir labai didelių specialiųjų ugdymosi poreikių turinčių mokinių, kurių mokytojos pagal galimybes vykdo patyčių prevencijos programą.

Progimnazijoje ugdymo procesas vykdomas viename pastate. Po pastato modernizavimo progimnazijos koridoriai yra durimis padalyti į atskiras erdves, o tai apsunkina priežiūros vykdymą. Šalia progimnazijos pastato yra stadionas su sporto aikštynais. Mokyklos teritorija yra neaptverta (aptverta tik PUG vaikų žaidimo aikštelė).

Vadovaujantis 2020 m. lapkričio mėn. Olweus mokinių apklausos rezultatais pastaraisiais metais pastebėtas nuoseklus patyčių atvejų mažėjimas. Išvadose taip pat pabrėžiamas paslėptų patyčių atvejų sumažėjimas bei išaugęs mokinių pasitikėjimas tėvais. Pastebimas sumažėjęs procentas mokinių, kurie niekam nepasisako apie patiriamas patyčias. Kad patyčių atvejai mažėtų nuolat peržiūrimos Nuobaudų kopėtėlės bei koreguojamos pagal esamą situaciją bei poreikį. 2020 m. balandžio mėn. progimnazijos Nuobaudų kopėtėlės dar kartą peržiūrėtos ir koreguotos, pritaikant jas nuotolinio mokymo(si) laikotarpiui. Patyčių prevencija ypač aktuali 6-7 klasių mokiniams. Mokiniai daugiausia patyčių patiria koridoriuose / laiptinėse, pakeliui į / iš progimnazijos. Dažniausios patyčių formos: žodinės patyčios, melas / gandai, išskyrimas tarp mergaičių. Progimnazijoje visais būdais siekiama, kad patyčių tema taptų įprastine pokalbių su mokiniais tema. Vedamos reguliarios klasės valandėlės pagal OPPP modelį, skiriama ypač daug dėmesio individualiam darbui su patyčias patiriančias mokiniais. Mokykloje organizuojami renginiai, akcijos patyčių prevencijos tema. Psichologė bei socialinės pedagogės teikia visokeriopą pagalbą klasių vadovams vykdant prevencinę veiklą. Specialiojo ugdymo klasių mokytojos nuolat kalbasi su mokiniais patyčių tema.

Olweus programos procedūras žino ir geba taikyti visi progimnazijos darbuotojai, jos primenamos progimnazijos personalo susirinkimuose, taikomos praktikoje bei nuolat fiksuojamos Patyčių atvejų registravimo žurnale. administracijos bei mokytojų tarybos posėdžiuose kalbama apie procedūras bei susitarimus (protokolai). Kiekvienais mokslo metais mokinių tėvai / globėjai detaliai informuojami apie progimnazijos patyčių prevencijos veiklą bent viename bendrame visos progimnazijos ir klasės tėvų susirinkime.

Rengiant OPKUS planą 2021-2022 m.m. buvo remtasi praėjusių mokslo metų OPKUS plano įgyvendinimo analize, KK ir MSG susirinkimų nutarimais. Mokinių internetinės apklausos apie patyčias progimnazijoje turimais rezultatais.

**Progimnazijos įsipareigojimai. Įstatyminė bazė. Olweus programos standartas**

Skuodo Bartuvos progimnazija dirba vadovaudamasi Lietuvos Respublikos Švietimo įstatymu, progimnazijos nuostatais, strateginiu ir metiniu veiklos planais, progimnazijos darbo tvarkos taisyklėmis ir kitais teisės aktais. Siekiant sumažinti patyčių mastą progimnazijoje, vadovaujamasi Lietuvos Respublikos Vaiko teisių apsaugos pagrindų įstatymu, Olweus programos kokybės užtikrinimo standartu.

Progimnazija pradėjo diegti OPPP 2009 metais, o OPKUS pradėta įgyvendinti nuo 2011 metų rugsėjo 1 dienos. Nuo 2013 m. spalio 7 d. progimnazija yra sertifikuota Olweus mokykla Po 2017 m. gegužės mėn. progimnazijoje vykusio OPPP audito, sertifikato galiojimas pratęstas 1 mokslo metams, po 2018 m. gegužės mėn. progimnazijoje vykusio OPPP audito, sertifikato galiojimas pratęstas 2 mokslo metams, o po 2020 m. lapkričio mėn. progimnazijoje vykusio OPPP audito, sertifikato galiojimas pratęstas 2 mokslo metams (iki 2022 m.).

**Tikslas:** užtikrinti “Olweus” patyčių prevencijos programoje taikomų priemonių tęstinumą ir įgyvendinimą.

**Uždaviniai:** 1. Laikytis “Olweus” programos standarto reikalavimų bei “Olweus” kokybės užtikrinimo plano 2021 – 2022 mokslo metais.

 2. Koreguoti ir tobulinti OPKUS veiklą atsižvelgiant į mokinių Olweus patyčių programos prevencijos 2020 m. tyrimo rezultatus.

 3. Organizuoti renginius skirtus patyčių prevencijai, įtraukiant bendruomenės narius į veiklas.

 4. Gerinti mokyklos mikroklimatą mažinant patyčių mastą, atkreipiant dėmesį į elektroninių patyčių didėjimo atvejus.

 5. Siekti stipresnio bendravimo ir bendradarbiavimo tarp mokytojų. mokyklos darbuotojų, ir mokinių tėvų / globėjų.

**Plano paruošimas ir tvirtinimas**

Planas parengtas 2021 – 2022 mokslo metams. Planas tvirtinamas progimnazijos Direktoriaus ir įsigalioja nuo patvirtinimo datos. Planas paskelbtas progimnazijos internetinėje svetainėje [www.bartuva.lt](http://www.bartuva.lt)

**OPKUS planas 2021-2022 mokslo metams**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Veiklos turinys** | **Data** | **Dokumentas** | **Atsakingas asmuo** | **Dokumento pateikimo galutinis terminas** |
| 1. | Mokytojų ir aptarnaujančio personal susirinkimai. | 2021 m. rugpjūtis ir 2022 m. birželis. | C1, C4 | Direktorius | Kitą dieną po susirinkimo |
| 2. | 5 MSG susirinkimai | 2021 m. spalis, gruodis, 2022 m. sausis, balandis, birželis (pagal progimnazijos mėnesių planus) | R1 | MSG vadovės | Kitą dieną po susirinkimo |
| 3.  | Koordinacinio komiteto susirinkimai | 2021 m. rugsėjis, lapkritis, 2022m. sausis, kovas, birželis. | Protokolai | DirektoriusKoordinatorius | Kitą dieną po susirinkimo |
| 4. | Mokymai naujiems progimnazijos nariams. | 2021 m. spalis-lapkritis | R3 | Instruktorė | Kitą dieną po susirinkimo |
| 5. | Mokinių apklausa | 2021 m. lapkritis | C1 | DirektoriusInstruktoriusKoordinatorius | Gavus tyrimo rezultatus |
| 6. | Priežiūros progimnazijoje vykdymo grafiko sudarymas ir koregavimas. | 2021 m. rugsėjis ir 2022 m. sausis | C1 | DirektoriusKoordinatorius | 2021m. rugsėjis 2022 m. sausis |
| 7. | Priežiūros progimnazijoje pertraukų metu vykdymas. | Visus mokslo metus | Planas | DirektoriusKoordinatorius | 2021 m. gruodžio mėn. ir 2022 m. birželio mėn. |
| 8. | Keturių taisyklių prieš patyčias reguliarus naudojimas. | Visus mokslo metus | C2 | 1-8 klasių vadovės | 2021 m. gruodžio mėn. ir 2022 m. birželio mėn. |
| 9. | 1-8 klasių valandėlės pagal OPPP modelį. | Du kartus per mėnesį (mėnesio nelyginės savaitės). | R2 | 1-8 klasių vadovės | Kitą dieną po klasės valandėlės. |
| 10.  | Mokinių savivaldos susirinkimai. | 2021 m. spalis ir 2022 m. vasaris | R4, C3 | Direktoriaus pavaduotoja ugdymui, atsakinga už mokinių savivaldos veiklą | Kitą dieną po susirinkimo |
| 11.  | Individualūs pokalbiai su mokiniais | Visus mokslo metus | C2 | 1-8 klasių vadovės | 2021 m. gruodžio mėn. ir 2022 m. birželio mėn. |
| 12. | Tėvų (globėjų/rūpintojų) informavimas apie OPKUS visuotiniame susirinkime | Mokslo metų eigoje | C1 | Direktorius | 2022 birželio mėn. |
| 13. | Tėvų (globėjų/rūpintojų) švietimas patyčių prevencijos klausimais 1-8 klasių susirinkimuose. | 2 kartus per mokslo metus: 2021 m. rugsėjis ir 2022 m. vasario – gegužės mėn. (pagal klasių vadovių veiklos planus). | C2 | 1-8 kl. vadovės | Kitą dieną po susirinkimo |
| 14.  | OPKUS plano rengimas ir tvirtinimas | 2021 m. rugsėjis | Panas | Direktorius | 2021 m. rugsėjis |
| 15. | Priminimas mokytojams ir aptarnaujančiam personalui apie P1 procedūras | 2021 m. rugpjūtis | P1C1 | Visi mokytojai, aptarnaujančio personal darbuotojai,Direktorius | 2021 m. rugpjūčio 28 d.2022 m. birželio mėn. |
| 16.  | Nukrypimų fiksavimas ir trūkumų pašalinimas | Užfiksavus nukrypimą | A1 / A2 | Koordinatorė Direktorius | Pastebėjus nukrypimą. Pašalinus nukrypimą |
| 17. | Instruktoriaus susitikimai su bendruomenės nariais. | Mokslo metų eigoje |  | Instruktorius | Pagal reikalą |
| 18.  | Informacinės medžiagos apie Olweus patyčių prevencijos program atnaijinimas progimnazijos internetiniame puslapyje. | Visus mokslo metus | Protokolai, planas | Koordinatorė Direktorius | 2022 m. birželio mėn. |
| 19. | Organizuoti renginius patyčių prevencijos tema, kaupti gerąją patirtį. | Progimnazijos veiklos planasKlasės vadovių planai | Visus metus | Koordinatorė1-8 kl. vadovės | 2022 m. birželio mėn. |